kardosdrur/scandi-wiki huggingface dataset:
Vandverden

En vandverden eller en oceanverden er et himmellegeme, der indeholder en betydelig mængde af flydende vand, enten på overfladen eller under overfladen under en skal af is. Det kan være en vandplanet, en oceanplanet, en vandmåne eller en oceanmåne. Kometer betegnes normalt ikke som vandverdener, selv om de kan indeholde forholdsvis store mængder is. Betegnelsen oceanverden er også blevet brugt nogle gange for himmellegemer med en stor mængde af en væske som ikke er vand, som for eksempel lava (på Jupiters måne Io) eller ammoniak (som i det indre ocean på Saturns største måne Titan). 

Jorden er det eneste sted man kender i hele universet med flydende vand på overfladen. Vandverdener er af ekstrem interesse for astrobiologer på grund af disse verdeners potentiale til at udvikle liv og opretholde den biologiske aktivitet over geologiske tidshorisonter. Der er ledes ihærdigt efter exoplaneter med betingelser for flydende vand, da flydende vand anses for at være en nødvendig forudsætning for liv.

Forudsætningen for flydende vand 

Forudsætningen for at vand ikke er i form af is, men er flydende, er først og fremmest at der tilføres tilstrækkelig energi for at balancere afkølingen til verdensrummet, f.eks. stråling fra Solen jf. den beboelige zone, fra radioaktivitet, eller eventuelt igennem vulkanisme eller fra tidevandskræfter.

Vandmåner og vanddværgplaneter 

De bedst etablerede vandverdener i vores solsystemet omfatter månerne Saturns måne Enceladus, og Jupiters måner Europa, Ganymedes og Callisto. Det forventes at en del himmellegemer i det ydre af vores solsystem kan have oceaner af vand under overfladen, f.eks. dværgplaneterne Pluto, Ceres og Eris samt Saturns måner Dione og Mimas, Uranus måne Oberon og Neptuns måne Triton.

For et koldt, mindre himmellegeme som Enceladus vil der være et ocean af flydende vand imellem en fast overflade af is og et fast lag af klipper i kernen bestående af silikater. For et koldt, større himmellegeme som Ganymedes vil der også være en overflade af is, men vandet i bunden af det flydende hav være under højt tryk og omdannes til is, så det flydende vand vil danne en "vand-sandwich", et hav, der ligger mellem to lag is. En vigtig forskel mellem disse to tilfælde, er, at for de små himmellegemer er havet i direkte kontakt med silikater, som kan give energi og næringsstoffer til simple former for liv.

Exoplaneter 

Uden for vores solsystem er de følgende exoplaneter de mest sandsynlige bud på vandplaneter: GJ 357 d, Proxima-b, Kepler-11, GJ 1214 b, Kepler-22b, Kepler-62f, Kepler-62e og TRAPPIST-1-systemet.

Se også

 Klippeplanet

Eksterne links og henvisninger 

 Sensationel opdagelse: Planet ligger tæt på Jorden og kan have liv. TV2 2016
 Havareret vandplanet er fundet nær en udbrændt sol. Politiken 2013
 Hubble har fundet spor af vand på exoplaneter. Videnskab.dk 2013
 TESS satellite uncovers 'first nearby super-Earth. PhysOrg 2019
 PLANETS AROUND STARS LIKE PROXIMA CENTAURI ARE PROBABLY EARTH-SIZED WATER WORLDS. Universe Today 2016

Astronomi
Exoplaneter
Bang and Blame

"Bang and Blame" er en sang af det alternative rockband R.E.M., der blev udgivet som den anden single fra deres albums Monster i 1994. Det er den sidste af gruppens sange, der nåede ind i Top 20 på Billboard Hot 100, hvor den toppede som nummer 19, og det er den sidste af deres sange, der nåede nummer 1 på Modern Rock Tracks-hitlisten.

Når albumversionen af sangen er færdig med at spille følger et unavngivet instrumentalnummer med tremolo-effekter og en forstærket bas, som varer omkring 30 sekunder, før den fader ud.

Sangen var den mest succesfulde single fra gruppen i USA siden "Shiny Happy People" i 1991. Efter "Bang and Blame" formåede banden ikke få en single, der kunne matche dens succes. På trods af dette er den hverken med på In Time: The Best of R.E.M. 1988–2003 eller Part Lies, Part Heart, Part Truth, Part Garbage 1982–2011.

"Bang and Blame" blev brugt  tv-serien Cold Case i episoden "Blackout", i den danske tv-serie Charlot og Charlotte, der er instrueret af Ole Bornedal, i det britiske komediedrama My Mad Fat Diary i episoden "Not I" og i den amerikanske sæbeopera Melrose Place i episoden "No Strings Attached". Sangen blev også brugt i "Weird Al" Yankovics polkamedley "The Alternative Polka" fra hans album Bad Hair Day, der udkom i 1996. Coveret af singlen minder til dels om coveret af Nirvanas single "Pennyroyal Tea" fra 1994

Spor 
Alle sange er skrevet af Bill Berry, Peter Buck, Mike Mills og Michael Stipe.
12" og CD Maxi-single
 "Bang and Blame"  – 4:51
 "Losing My Religion" (live)1 – 5:24
 "Country Feedback" (live)1 – 5:03
 "Begin the Begin" (live)1 – 3:47

7", Kassettebånd og CD single
 "Bang and Blame" – 4:48
 "Bang and Blame" (instrumental version) – 4:48

1 Indspillet på 40 Watt Club, Athens, Georgia; 19. november, 1992. Koncerten var for at støtte Greenpeace, og blev optaget med et soldrevet mobilt lydstudie.

Hitlister

Referencer 

R.E.M. sange
Sange fra 1994
Galleri Image

Galleri Image er et galleri for fotografi i Vestergade i Aarhus, galleriet blev stiftet i 1977, som det første af sin art i Norden og var i flere år tilmed det eneste af sin art i Danmark.

Eksterne henvisninger 

 galleriimage.dk

Aarhus
Etableret i 1977
Kunsthaller i Danmark
Religion i Storbritannien

Den største religion i Storbritannien er kristendommen. Den blev indført af romerne, men døde mere eller mindre ud, da den romerske overklasse forlod landet. Siden genindførtes kristendommen af Augustin af Canterbury og hans missionærer fra 597.

Den anglikanske kirke er det største kirkesamfund. Den har sin oprindelse i Augustins mission, men formedes ved reformationen i 1534. Hver af de fire nationer har sit eget kirkelige hierarki. Den engelske kirke er en statskirke med den britiske monark som overhoved og ærkebiskop af Canterbury som det åndelige overhoved. 

Den skotske kirke er presbyteriansk og afviser statskirkeordninger. Den britiske monark er i kraft af sit embede medlem af kirken. Monarken har ingen speciel magtposition, men må aflægge ed om at "forsvare kirkens sikkerhed". Den engelske kirkes ækvivalent i Skotland er Den skotske episkopale kirke.

Kirken i Wales blev udskilt fra Den engelske kirke i 1920'erne.

I Nordirland er Den irske kirke det største protestantiske kirkesamfund. Den er fælles for Republikken Irland og Nordirland. Dertil kommer flere større presbyterianske kirkesamfund.

Det næststørste kirkesamfund er Den katolske kirke, som også har sine rødder i Augustins mission. Ved reformationen blev der lagt store begrænsninger på katolsk trosudøvelse. Under Elizabeth 1. kunne det udløse dødsstraf for højforræderi, hvis en katolsk præst virkede i England. I 1850 blev forbuddet ophævet, og kirken oprettede separate hierarkier i de fire nationer (Nordirland og Irland er under samme hierarki). 

Der eksisterer dertil en række andre protestantiske og ortodokse kirkesamfund af varierende størrelse. 

Jøder fik lov til at bo i Storbritannien i 1656. Fra 1880 til 1945 var der en signifikant indvandring af jøder fra Rusland, Tyskland, Polen og Litauen, der flygtende fra forfølgelse. I dag landets jødiske samfund  det næststørste i Europa.

I anden del af det 20. århundrede var der omfattende indvandring fra Commonwealth of Nations, og dette førte til, at en række andre religioner blev etableret. De største er islam, hinduisme, sikhisme og buddhisme, men moskeen i 2 Glynrhondda Street i Cathays, Cardiff, som blev grundlagt af yemenske sejlere, blev registreret som kultsted i 1860.

Religioner, der hævder at stamme fra præ-keltiske briter som wicca og ny-druidisme, har en del tilhængere. 
 
Lidt over tre fjerdedele af befolkningen oplyste, at de tilhørte en religiøs retning ved folketællingen i 2001. Antallet af personer, som tilhører et trossamfund, er sandsynligvis noget højere, da det var frivilligt at svare på dette spørgsmål, hvilket mange modsatte sig af principielle grunde. På den anden side har undersøgelser vist, at op mod 35 % af befolkningen anser sig for at være ateister; det er således en betydelig gruppe, som er medlem af et trossamfund, men som ikke er troende. Mindre end 20 % af befolkningen deltager regelmæssigt i religiøse aktiviteter. En deltagelse, der er blandt de laveste i verden.

Kildeangivelser
Frank Finlay

Francis "Frank" Finlay, CBE (født 6. august 1926 - død 30. januar 2016) var en engelsk scene, film- og tv-skuespiller. Han blev Oscar-nomineret for sin birolle i Laurence Oliviers film Othello fra 1965 og fik sin første hovedrolle på tv i 1971 som Casanova, som førte til optrædener på The Morecambe and Wise Show. Han optrådte også i det kontroversielle drama Bouquet of Barbed Wire.

Eksterne henvisninger 

 

Skuespillere fra England
Briter i 1900-tallet
Briter i 2000-tallet
Oscar-nominerede skuespillere
Personer tildelt Commander of the Order of the British Empire
Dørmand

En dørmand er en type sikkerhedsvagt, ansat på steder som barer, natklubber, stripklubber eller koncerter. En dørmand er forpligtet til at yde sikkerhed, kontrollere lovlig alder på natklubber osv., nægte adgang for berusede personer og at håndtere aggressiv adfærd eller manglende overholdelse af lovbestemte eller etableringsregler. Dørmænd er ofte påkrævet, hvor menneskemængde størrelse, kundekreds eller alkohol forbrug kan lave skænderier, argumenter eller slåskamp en mulighed, eller hvor truslen eller tilstedeværelsen af kriminelle bandeaktivitet eller terrorisme er høj.

Personlighed og adfærd

Karakter 
Selvom en almindelig stereotype af dørmænd er den voldsomme og aggressive type, så kræver en god dørmand mere end bare fysiske kvaliteter som styrke og størrelse. En evne til at dømme og kommunikere godt med mennesker vil reducere behovet for fysisk indblanding, mens en stabil personlighed forhindrer dørmænd fra let at blive provokeret af kunderne. Dørmænd vil også drage fordel af gode skriftlige kommunikationsevner, fordi de ofte er forpligtet til at dokumentere overfald i en hændelseslog eller ved hjælp af en hændelsesformular. Velbevarede hændelsesloger kan beskytte medarbejderen mod eventuelle anklager eller retssager, der senere opstår som følge af en hændelse.

Overdreven magt 
Film viser ofte dørmænd fysisk kaster ballademagere ud af klubber og fastholde fulde kunder i hovedlåse, hvilket har ført til en populær misforståelse, at dørmænd har (eller forbeholder sig) ret til fysisk magt som frit kan bruges. Men i mange lande har dørmænd ikke nogen lovlig myndighed til at bruge fysisk magt mere frit end nogen anden civil, hvilket betyder, at de er begrænset til et rimeligt niveau af magt, der anvendes i selvforsvar, for at udsmide berusede eller aggressive gæster, der nægter at forlade et sted, eller når man laver  civil anholdelse på (eller tilbageholder) en person der har begået en lovovertrædelse, indtil politiet ankommer.

Regulering og træning 
I mange lande skal en dørmand være autoriseret og have en ren straffeattest for at få beskæftigelse inden for sikkerhed/crowd kontrol sektor. I nogle lande eller regioner kan dørmænd være forpligtet til at have ekstra færdigheder eller særlige licenser og certificering i ting som f.eks. førstehjælp, alkoholfordeling, crowd control eller brandsikkerhed.

Danmark 

I Danmark skal man tage et dørmandskursus på 8 dage med eksamen, derefter kan man blive autoriseret. For at blive autoriseret kræver det følgende: 
 Skal være 18 år
 Bestået dørmandskursus. Vagtuddannelsen kan også bruges til at ansøge om autoriseret af dørmandskort.
 Må ikke være dømt for kriminalitet der ikke er foreneligt med dørmandsvirke.
Hvis disse ting er opfyldt så vil man have mulighed for at stå dørmand i forskellige restaurationer samt virksomheder.

Referencer  

Sikkerhed
Overvågning
Kriminalitetsforebyggelse
Stillingsbetegnelser
Ljubertsy

Ljubertsy (, ) er en by i Moskva oblast i den Centrale føderale distrikt i Den Russiske Føderation. Byen har  indbyggere. Ljubertsy blev grundlagt i .

Referencer

Eksterne henvisninger 

Byer i Moskva oblast
Etableret i 1623
Dværgspækhugger

Dværgspækhugger (Feresa attenuata), også kaldet almindelig dværgspækhugger, er en lille, sky hval i delfinfamilien, der forekommer i dybe tropiske og subtropiske havområder. Den menes at være vidt udbredt uden dog at være almindelig. Det er den eneste art i slægten Feresa.

I fangenskab har dværgspækhuggeren vist sig at være aggressiv overfor delfiner og er måske i højere grad en "spækhugger" end sine større slægtninge, spækhugger og halvspækhugger.

Udseende
Dværgspækhuggeren er omkring 240 centimeter lang og vejer 110 til 170 kg. Den har mørk rygkappe og rundt hoved. Siderne er lysere end ryggen, og på bugen findes et stort hvidt felt. Nogle individer har hvid hage. Den ligner mangetandet dværgspækhugger, der dog har et mere tilspidset hoved og spidse luffer.

Kilder

Delfiner
Vestkystruten

[
{
  "type": "ExternalData",
  "service": "geoline",
  "ids": "Q5219846",
  "properties": {
    "title": "Vestkystruten - cykelrute 1",
    "stroke": "#08476d",
    "stroke-width": 4
  }
}
]
Vestkystruten er en af de 11 nationale danske cykelruter. Den 560 km lange rute, der også er kendt som National cykelrute 1, strækker sig fra den lille grænseby Rudbøl i syd op langs vestkysten til Skagen i nord. Vestkystruten falder sammen med den danske del af Nordsøruten (EuroVelo 12) - en 5.900 km lang rute, der løber langs med kysten i otte lande omkring Nordsøen.

Undervejs passerer Vestkystruten nogle af Danmarks mest unikke naturområder som for eksempel Nationalpark Vadehavet, Bulbjerg, Nationalpark Thy og Råbjerg Mile. Ligeledes går den igennem en stribe af vestkystens mest populære feriebyer såsom Søndervig, Klitmøller, Blokhus og Løkken. Mellem de to sidstnævnte fører ruten en helt ned på stranden.

Der er ikke mange bakker på Vestkystruten, særligt ikke syd for Thyborøn. Til gengæld kan vinden være en afgørende faktor for hastigheden. Typisk anbefales det at cykle turen fra syd mod nord netop af hensyn til den fremherskende vindretning, som er syd-vestlig. Det er desuden værd at bemærke, at der udover strækningen på stranden mellem Blokhus og Løkken også er en del stræk med grusbelægningen.

Panoramaruter
Der er tilknyttet 16 såkaldte Panoramaruter til Vestkystruten. Disse rundture på mellem 20 og 50 km har forskellige temaer, heriblandt "Fuglenes fjord" ved Vest Stadil Fjord, "Dyrenes Paradis" i den sydlige del af Nationalpark Thy og "Vikinger og Vadehavet", der inkluderer Ribe og Nationalpark Vadehavet.

Referencer

Eksterne henvisninger 

Vestkystruten.dk
Kort over ruten på Waymarked Trails

Nationale danske cykelruter
Jylland
Endrup Hegn

Endrup Hegn er en skov i Fredensborg Kommune. Skoven er fredskov. Skoven er overvejende en overvejende løvskov. Skovens størrelse er 34,2 ha.

Geologi og jordbund 
Skoven ligger i et morænelandskab fra sidste istid med dødispræg. Jornbunden er præget af ler. I forbindelse med lavninger findes aflejringer af tørv.

Plantevækst 
Skoven er helt domineret af bøg af eg, men der findes også en del rødgran.

Fredninger m.m. 
Egentlige fredninger er ikke foretaget.

Skoven er fredsskov.

Anvendelse 

Skoven fungerer som ekstensiv udflugtsskov. Skoven ligger nord for Fredensborg.

Noter

Litteratur 
 

Statsskove i Danmark
Skove i Fredensborg Kommune
Knurrenborg Vang

Knurrenborg Vang er en skov i Fredensborg Kommune. Skoven er fredskov. Skoven er overvejende en blandingskov. Skovens størrelse er 109 ha.

Geologi og jordbund 
Skoven ligger i et morænelandskab fra sidste istid med dødispræg. Jornbunden er præget af grus og sand.

Plantevækst 
Skoven er helt domineret af bøg, eg og rødgran med mindre områder af birk, ask og ær.

Fredninger m.m. 
Egentlige fredninger er ikke foretaget.

Skoven er fredsskov.

Anvendelse 

Skoven fungerer som ekstensiv udflugtsskov. Skoven ligger sydøst for Fredensborg.

Noter

Litteratur 
 

Statsskove i Danmark
Skove i Fredensborg Kommune
Blankskáli

Blankskáli eller Blankaskáli, er en tidligere bygd på Kalsoys sydvestlige kyst på Færøerne. Stedet var velegnet for korndyrking, og det formodes, at dette var den ældste bosættelse på Kalsoy. I 1584 var der 4 huse i Blankskáli, og i 1801 boede der 29 personer der. Et jordskred ramte bygden i 1809, og til trods for at det ikke gjorde stor skade, bestemte samtlige bygdens indbyggere sig for at flytte bort. De grundlagde Syðradalur på østkysten i 1812, og Blankskáli har været helt fraflyttet siden 1816.

Eksterne henvisninger 
 Blankskáli hos Postverk Føroya

Kalsoy
Færøernes historie
Bíggjar kommuna

Bíggjar kommuna var en kommune på Færøerne. Den blev udskilt fra Vága kommuna i 1915, omfattede Bøur og Gásadalur, og dækkede et areal på 35 km². Kommunen blev indlemmet i Sørvágs kommuna i 2005. Bíggjar kommuna havde ved indlemmelsen 84 indbyggere.

Noter 

Færøernes historie
Vágar
Storck Bicycle

Storck Bicycle er en tysk cykelproducent med hovedsæde i Idstein, grundlagt af Markus Storck i 1989 under navnet Storck Bike-tech. Det nuværende navn fik selskabet i 1995.

Fra 2018-sæsonen blev Storck cykelsponsor for de danske hold  og .

Referencer

Eksterne henvisninger 

 Storck Bicycles officielle websted

Sportsudstyrsproducenter fra Tyskland
Etableret i 1989
Cykelproducenter
Cykelmærker
Nationalpark Val d’Agri

Nationalpark Val d’Agri (Italiensk: Parco nazionale dell'Appennino Lucano Val d’Agri Lagonegrese) er en nationalpark i Basilicata i det sydlige Italien, etableret i 2007. Den har et areal på 689,96 km².

Ud over industri- og andre kulturminder og rummer nationalparken en udstrakt bøgeskov ved Moliterno og fine bjerglandskaber. Floden Agri har sit udspring i bjergkædeen Serra di Calvello ved Marsico Nuovo og bliver mod syd ved Montemurro opstemmet med en dæmning og danner søen Lago del Pertusillo der ligger i Nationalparken.

Nationalpark Val d’Agri er en af de yngste nationalparker i Italien og her lever ud over odder, medlemmer af mårfamilien, vandrefalk og stork også ulv og europæisk vildkat.

Se også 
 Nationalparker i Italien

Eksterne henvisninger 
 Parkens websted 
 Parco Nazionale dell'Appennino Lucano-Val D'Agri 
 Parco Nazionale dell'Appennino Lucano Val d'Agri - Lagonegrese på parks.it

Nationalparker i Italien
Basilicata
Skálatoftir

Skálatoftir () er en tidligere bebyggelse på Borðoy på Færøerne. De sidste flyttede fra stedet i 1914. 

Navnet betyder "hustomter" og henviser til, at stedet skal være blevet forladt 3 gange før 1914. Stedet er første gang omtalt i 1584.

Lige før dæmningen til Kunoy går der en vandresti langs kysten til den forladte bygd. Fra Skálatoftir har man udsigt over til Skarð på Kunoy, som har været forladt siden 1919. Man har også en god udsigt mod Kunoyarnakkur.

Noter

Eksterne henvisninger 
 Billede af Skálatoftir (PBase)
 www.jenskjeld.info.html

Færøernes historie
Borðoy
Biggie Blackie (Klovn afsnit)

"Biggie Blackie" er det 6. afsnit af sæson 3 i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet havde premiere på TV2 Zulu den 10. april 2006.

Handling 

Casper og Frank er har investeret i en væddeløbshest, som hedder Biggie Blackie. Det går dog ikke helt som planlagt på galopbanen, da Frank løfter på den lille jockey. Mia har samtidig en hemmelighed fra hendes fortid, som involverer erotik og en sort mand.

Hovedskuespillere 
 Casper Christensen som Casper
 Frank Hvam som Frank
 Mia Lyhne som Mia

Klovn-afsnit
Mangetandet dværgspækhugger

Mangetandet dværgspækhugger (Peponocephala electra) er en lille, sky hval i delfinfamilien, der er vidt udbredt i tropiske og subtropiske havområder over hele jorden. Den ligner meget dværgspækhugger, men har et mere tilspidset hoved og lange spidse luffer. Den har desuden mellem 84 og 100 tænder, hvilket er omkring dobbelt så mange som dværgspækhuggeren. Den lever af blæksprutter og fisk. Mangetandet dværgspækhugger menes lokalt at være ret almindelig (bl.a. i det østlige Stillehav), og den samlede bestand er mindst på 50.000 individer. Det er den eneste art i slægten Peponocephala.

Kilder

Delfiner
We All Go Back to Where We Belong

"We All Go Back to Where We Belong" er den sidste single fra det amerikanske alternative rockband R.E.M. Den blev udgivet i 2011 som førstesinglen fra gruppens sidste album, der var opsamlingsalbummet Part Lies, Part Heart, Part Truth, Part Garbage 1982–2011. Sangen blev gjort tilgængelig over internettet den 17. oktober 2011.

Indspilning 

Sangen blev oprindeligt skrevet af bassist Mike Mills og den blev indspillet af bandet i Athens, Georgia i juli 2011, efter indspilningen af deres sidste tudieablum, Collapse into Now. Bandet indspillede sangen samt en demoerne "A Month of Saturdays" og "Hallelujah" med producer Jacknife Lee med henblik på at lavet et uafhængigt album, efter deres kontraktuelle forpligtelser overfor Warner Bros. Records var blevet opfyldt, men gruppen valgt i stedet at gå i opløsning.

Der blev indspillet to musikvideoer til sangen, der begge blev instrueret af Dominic J. DeJoseph og Michael Stipe; den ene fokuserede på Kirsten Dunst og den anden på John Giorno. Stipe kom spontant på ideen til videoen mens han indspillede vokalen til nummeret og han spurgte DeJoseph om at lave musikvideoen i stil med Andy Warhols Screen Tests. Stipe spurgte personligt Dunst, der var hans nabo i New York City, om at være med i videoen, og den blev indspillet i tre takes. Den der blev valgt som den endelige udgave, er en, hvor han sidder uden for kameraets synsvinkel og synger sangen for Dunst.

Modtagelse

Anmeldelser 
Tidlige anmeldelser af sange omtalte den som en "afdæmpet, strenge-fyldt ballade"" (Stereogum) og sammenlignede den med Burt Bacharach popstil, og and R.E.M.'s album Reveal fra 2001. Jon Dolan fra Rolling Stone gav sangen 3.5 ud af fem stjerner, og skrev at "orkester folkrock... klæder bruddet perfekt." Exclaim!s Alex Hudson havde en lignende mening, og beskrev singlen som "et godt farvelkys med tekst der kan forstås lidt som et opfølgende farvel." Claire Suddath fra Time betragtede også singlen som en passende sidste sang, og sammenlignede den med sørgmodigheden i "Man on the Moon" og The Boston Heralds Jed Gottlieb sammenlignede den med R.E.M. ballader "Nightswimming" og "Perfect Circle".

Hitlister

Personel 
R.E.M.
 Peter Buck – guitar, tekst og produktion
 Mike Mills – basguitar, baggrundsvokal, tekst og produktion
 Michael Stipe – vokal, tekst og produktion

Teknisk personale
 Chris Bilheimer – design
 Jacknife Lee – produktion

Referencer 

R.E.M. sange
Sange fra 2011
Government Communications Headquarters

Government Communications Headquarters (dansk: Statens kommuniktionshovedkvarter; forkortet GCHQ) er Storbritanniens agentur for signalefterretning. Agenturet er underlagt den britiske udenrigsminister.

GCHQ blev oprettet i 1946 som efterfølger til Government Code and Cipher School (GC&CS), som havde været regeringens kryptografiske organisation siden 1919. Dets hovedsæde er The Doughnut i Cheltenham.

Se også 
 Echelon
 Bletchley Park
 HMGCC

Referencer

Eksterne henvisninger 

 

Britiske efterretningstjenester
Etableret i 1946
Jesper Christensen (flertydig)

Jesper Christensen er navnet på flere personer:

 Jesper Christensen – en dansk skuespiller
 Jesper Christensen (politiker) – en københavnsk politiker

Se også
Jesper Christensen (politiker)

Jesper Christensen (født 1962 i Tingbjerg) er en dansk kommunalpolitiker, der tidligere var børne- og ungdomsborgmester (2013, 2018-2021) og socialborgmester (2014-2017) i Københavns Kommune, valgt for Socialdemokratiet. Han blev valgt til Københavns Borgerrepræsentation i 2001 og genvalgt i 2005, 2009, 2013 og 2017. Jesper Christensen er født og opvokset i Tingbjerg, hvor han boede frem til 2018. I dag bosiddende i Ørestad i Bella Kvarter.

Kilder

Eksterne henvisninger 
 Jesper Christensens hjemmeside 

Borgmestre i København
Medlemmer af Københavns Borgerrepræsentation i 2000-tallet
Borgmestre fra Socialdemokraterne
Medlemmer af Københavns Borgerrepræsentation fra Socialdemokraterne